सट्टा लिखते मां-बेटी गिरफ्तार, 8200 नगद व पट्टी जब्त
राजनांदगांव| चिखली पुलिस ने स्टेशन पारा में सट्टा लिखते मां -बेटी को गिरफ्तार किया है। दोनों के पास से कुल 8200 रुपए नगद व 8 नग सट्टा पट्टी जब्त की गई है। आरोपियों के पुलिस ने खिलाफ 4 क जुआ एक्ट व 151 के तहत कार्रवाई कर जेल भेज दिया है। पुलिस के मुताबिक स्टेशन पारा में रहने वाली 48 वर्षीय सलमा बेगम व उसकी बेटी आसमा खान दुर्गा चौक के पास सट्टा लिख रहे थे। जिसकी सूचना पर पुलिस ने छापेमारी की। जिसमें सलमा के पास से 4345 रुपए व 3 नग पट्टी व आसमा के पास से 3855 रुपए नगद व 5 नग सट्टा पट्टी बरामद की है। सलमा को पुलिस पहले भी कई दफे पकड़ चुकी है।
hin_Deva hin_Deva